અહીં રાહુલ ગાંધીએ ફરી એક વખત નરેન્દ્ર મોદીના 33 હજાર કરોડ રૂપિયાના નેનો પ્રોજેક્ટ પર સવાલ કર્યો હતો. તેમણે કહ્યું હતું કે, મારી ત્રણ મુલાકાતો દરમિયાન મેં હજારો કિમીનો પ્રવાસ કર્યો, મને રાજ્યમાં એક પણ નેનો ગાડી જોવા નથી મળી. એ 33 હજાર કરોડ રૂપિયાથી ના કોઇને રોજગાર મળ્યો, ના તો નેનો ગાડી બની. આ છે ગુજરાતની હકીકત. આજે મોદીજી પાસે, ભાજપ પાસે સત્તા છે, ઉત્તરપ્રદેશ, મધ્યપ્રદેશ સહિત વિવિધ રાજ્યોમાં એમની સરકાર છે, પરંતુ ગુજરાતમાં ચૂંટણી કોંગ્રેસ જીતશે, કારણ કે સચ્ચાઇ કોંગ્રેસ પાસે છે. મોદીજી ગમે એટલો દમ લગાડે, એમની પાસે સચ્ચાઇ નથી.